# Edgar Badia i Guardiola

Edgar Badia i Guardiola (Barcelona, 12 de febrer del 1992) és un futbolista professional català que juga com a porter. Actualment es troba sense equip.

## Carrera esportiva

És un jugador format a les categories inferiors del Reial Club Deportiu Espanyol, on es va convertir en una de les promeses per la porteria perica i va arribar a debutar amb el primer equip a les ordres llavors de Mauricio Pochettino. Va marxar al Granada CF B l'estiu del 2013 després que la secretaria tècnica del club descartés la seva continuïtat, ja que buscaven un porter amb unes característiques diferents. Al Granada CF B no va aconseguir fer-se un lloc a l'onze inicial i després d'una participació testimonial va decidir marxar durant mercat d'hivern de la temporada 2013-2014 al Club Futbol Reus Deportiu.
Badia fou titular indiscutible durant les següents temporades, assolint la promoció a Segona Divisió la temporada 2015–16. El 28 de desembre de 2018, fou un dels cinc jugadors que varen deixar el Reus degut als impagaments de sou.

### Elx CF

El 5 de gener de 2019, Badía va signar contracte per sis mesos amb l'Elx CF també de segona divisió. Hi va jugar 42 partits inclosos els playoffs d'ascens de la temporada 2019–20, que van acabar en ascens La Liga després de cinc anys d'absència.
Badía va debutar a la màxima categoria el 26 de setembre de 2020, en una derrota a casa per 0–3 contra la Reial Societat.
El 7 de gener de 2024, després de perdre la seva condició de titular davant el nou fitxatge Miguel San Román, Badia va ser cedit al club de segona divisió Reial Saragossa per la resta de la la temporada. El 30 d'agost va rescindir el seu contracte amb l'Elx.

### Internacional

Edgar Badia ha participat en les categories inferiors de la selecció espanyola jugant a la Sub-17 i a la Sub-19 amb la qual es va proclamar campió de l'Eurocopa Sub-19 de l'any 2011 essent el porter titular.
Internacional amb la selecció catalana, el maig de 2022 Gerard López el va convocar per disputar el partit Catalunya – Jamaica a Montilivi.

## Referències

* ↑ Álvaro se toma la Copa del Califa (Álvaro drinks Califh's Cup); Marca, 11 gener 2012 (en castellà)
* ↑ El Granada CF ficha al portero Edgar Badía (Granada CF sign goalkeeper Edgar Badía) Arxivat 2016-03-04 a Wayback Machine.; Andalucia Noticias, 23 juliol 2013 (en castellà)
* ↑ http://www.diaridetarragona.com/noticia.php?id=16583, Diari de Tarragona, Edgar Badia, un internacional que llegará al CF Reus
* ↑ El portero Edgar Badía deja el Granada para fichar por el Reus (Segunda B) (Goalkeeper Edgar Badía leaves Granada to sign for Reus (Segunda B)); Mundo Deportivo, 20 gener 2014 (en castellà)
* ↑ «El principio del fin: cinco jugadores del Reus ya han quedado libres» (en castellà). Marca, 28-12-2018 [Consulta: 7 gener 2019].
* ↑ «OFICIAL | El Elche C.F. incorpora a Edgar Badía» (en castellà). Elx CF, 05-01-2019. [Consulta: 7 gener 2019].
* ↑ Díaz, Adrián «Las claves del ascenso del Elche» (en castellà). Marca, 24-08-2020.
* ↑ Winterburn, Chris «La Real impress in 3–0 victory over Elche». Marca, 26-09-2020.
* ↑ Díaz, Adrián «Edgar Badia, de rechazado por Barça y Espanyol por 'bajito' a revelación de Primera» (en castellà). Marca, 20-10-2020.
* ↑ Sánchez, Luisma «Edgar Badia es el elegido para la portería» (en castellà). , 06-01-2024.
* ↑ «OFICIAL | Edgar Badia» (en castellà). Elche CF, 07-01-2024. [Consulta: 9 gener 2024].
* ↑ «COMUNICADO OFICIAL | Edgar Badia» (en castellà). Elche CF, 30-08-2024. [Consulta: 2 setembre 2024].
* ↑ NacióDigital. «Els 23 jugadors convocats a la selecció catalana per enfrontar-se a Jamaica | NacióDigital». Arxivat de l'original el 2022-05-23. [Consulta: 26 maig 2022].

## Enllaços externs

* Edgar Badia i Guardiola a BDFutbol
* Edgar Badia i Guardiola, Fitxa a Soccerway